فارکرای

فارکرای (اینگلیسی جه: Far Cry)، اتّا اول شخصِ تیراندازیِ ویدئوکائونِ فرانچایز هسّه، که همه ره هم یوبی‌سافت تنک هاکرده. یتِّمین سریِ کا ره کرایتِک کومپانی بساته تا ونه جه شه نرم‌افزار، کرای‌اِنجین ره که اولین کَش این کا وسّه به کار بورده ره عموم وسّه سراق هادن. یتِّمین فار کرای، 2004 مارچِ مایِ گدر تنک بیّه. این توم به یور، یوبی‌سافت هین فرانچایزِ حق ره شه وسّه بئیته و کا ساجی ره شه کِرده و ونه یوبی‌سافت مونترالِ استودیو، بساتنِ ویشته کارئون ره انجام دائه. یوبی‌سافتِ بساتِ فارکرای کائون، دونیا ماتور ره جه بساته بَینه که کرای‌اِنجین ماتور هسّه که وره اَتی تغییر هدانه و بت‌تِر هاکردنه که اینتا ماتور جه وشون بَتون‌دِستنه که وا-جهونِ گیم‌پلی بساجن. اِسا، فرانچایز، 6 تا اصلی کا و اتی فرعی دمباله دارنه.

فارکرایِ کائون آسنی اینتی هسّه که کاکر ره اتا الخی موحیط دله اِلِنّه کا وه ونه کومک هاکنه که منطقه ره کا نِخار آدمئون دسِّ بِن دره در بیارِن و هم وه وِنه اِلخی حیوونون که ولار و وشای منطقه‌یِ دله دَره چرخ گیرنّه ره مِخوِر بوشه. فارکرایِ کائون مالتی پلیر دی دارنّه که اِلنه کاکرئون کایِ نخشه ره دس بَوِرن و دچی هاکنن. اینتا ویدئوکایِ سری ره، وِشون آنتاگونیست‌ئون و وا-جهونِ گیم‌پلی وسّه ستایش هاکردنه اما کا نقدکرئون خلاقیت ناشتن و ترنه نَیِّن وسّه نِهِب بزونه. فارکرایِ کائون عموما موئَفِّق بی‌نه و دلوس بَینه، اینتا فرانچایزِ بروتن دی خار بی‌یه و خله کاکرئون وشون ره بخرینه. 

 منبع 

 4 ده مایِ 1535 تبری، این ولگ اینگلیسی ویکی‌پدیا جه ترجمه بیّه.

رج:کامپیوتری کائون
رج:ویدئوکا سری
رج:یوبی‌سافت
رج:دونیا ماتور